

**REPUBLIKA E SHQIPËRISË**

**KOMISIONI QENDROR I ZGJEDHJEVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V E N D I M**

**PËR MIRATIMIN E PËRMBAJTJES SË FLETËS SË VOTIMIT PËR ZGJEDHJET PËR KUVENDIN TË DATËS 25 QERSHOR 2017**

Komisioni Qendror i Zgjedhjeve, në mbledhjen e tij të datës ­­­­­­30.05.2017, me pjesëmarrjen e:

Klement ZGURI - Kryetar

Hysen OSMANAJ- Zv/kryetar

Bledar SKËNDERI- Anëtar

Denar BIBA - Anëtare

Gëzim VELESHNJA- Anëtar

Edlira JORGAQI - Anëtar

Vera SHTJEFNI- Anëtare

shqyrtoi çështjen me:

**OBJEKT** Për miratimin e përmbajtjes së fletës së votimit për zgjedhjet për Kuvendin të datës 25 Qershor 2017.

**BAZA LIGJORE** Neni 23, pika 1, germa “a”, neni 98 pika 3 dhe 4 i ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar, neni 3 pika 3, neni 41 pika 2 i ligjit 44/2015 “Kodi Procedurave Administrative”, Udhëzimin nr. 03, datë 04.03.2015 “Për procedurën e hedhjes së shortit për përcaktimin e renditjes së subjekteve zgjedhore në fletën e votimit”, Dekreti i Presidentit te Republikes se Shqiperise nr.10352, datë 21.05.2017.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmeve;

**VËREN**

Presidenti i Republikës, në mbështetje të nenit 92, shkronja “gj”, dhe nenin 93 të Kushtetutës së Republikës së Shqipërisë, si dhe të nenit 9, paragrafi 1, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar, me Dekretin nr.9883, datë 05.12.2016 ka caktuar datën 18.06.2017, për zhvillimin e Zgjedhjeve për Kuvendin.

Presidenti i Republikës, në mbështetje të nenit 92, shkronja “gj”, dhe nenin 93 të Kushtetutës së Republikës së Shqipërisë, si dhe të nenit 9, paragrafi 1 dhe 2, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar, me Dekretin nr. 10351, datë 21.05.2017 ka ndryshuar datën e zgjedhjeve për Kuvendin nga 18 Qershor 2017 në 25 Qershor 2017.

Në bazë të nenin 67, pika 1 të Kodit Zgjedhor, 18 (tetëmbëdhjetë) parti politike të regjistruara si subjekte zgjedhore në KQZ, depozituan kërkesat për regjistrimin e listave shumemërore për kandidat për deputet. Komisioni Qendror i Zgjedhjeve me vendimet përkatëse miratoi listat shumemërore të kandidatëve për deputet, për 18 (tetëmbëdhjetë) parti politike. Partit Politike te cilat kanë rregjistruar listat shumemërore janë si më poshtë:

1. FRYMA E RE DEMOKRATIKE
2. PARTIA DEMOKRACIA SOCIALE
3. ALEANCA DEMOKRATIKE
4. ALEANCA POPULLORE PËR DREJTËSI
5. PARTIA DREJTËSI, INTEGRIM DHE UNITET
6. SFIDA PËR SHQIPËRINË
7. PARTIA ALEANCA DEMOKRISTIANE
8. ALEANCA ARBNORE KOMBËTARE
9. MINORITETI ETNIK GREK PËR TË ARDHMEN
10. PARTIA KRISTIAN DEMOKRATE
11. LISTA E BARABARTË
12. PARTIA SOCIALDEMKRATE
13. PARTIA KOMUNISTE E SHQIPËRISË
14. LËVIZJA SOCIALISTE PËR INTEGRIM
15. PARTIA SOCIALISTE E SHQIPËRISË
16. PARTIA DEMOKRATIKE
17. PARTIA REPUBLIKANE SHQIPTARE
18. PARTIA BASHKIMI DEMOKRISTIAN SHQIPTAR

Renditja në fletën e votimit e subjekteve zgjedhore do të bëhet sipas numrit rendor të dalë nga rezultati i shortit për partitë politike. Përmbajtja e fletës së votimit do të jetë e njëjtë për dymbëdhjetë, zonat zgjedhore, me përjashtim të elementeve të përcaktuara në vendimin e KQZ-së nr. 13, datë 12.01.2017 “Për miratimin i modelit dhe specifikimeve teknike të fletëve të votimit për zgjedhjet për Kuvendin e Shqipërisë, të datë 25.06.2017”, të cilat janë variabël për secilën zonë zgjedhore.

Pas miratimit të listave shumemërore, të kandidatëve për deputet, për zgjedhjet për Kuvendin 2017, KQZ në mbështetje të nenit 98, pika 3 dhe 4, organizoi shortin sipas procedurave të përcaktuara në udhëzimi i KQZ-së nr. 3, datë 04.03.2015. “Për procedurën e hedhjes së shortit për renditjen e subjekteve zgjedhore ne fletën e votimit”.

Në përfundim të zhvillimit të shortit, rezultoi se renditja e partive politike në fletën e votimit do të jetë si më poshtë:

1. LËVIZJA SOCIALISTE PËR INTEGRIM
2. PARTIA SOCIALISTE E SHQIPËRISË
3. PARTIA KRISTIAN DEMOKRATE
4. SFIDA PËR SHQIPËRINË
5. PARTIA REPUBLIKANE SHQIPTARE
6. PARTIA DEMOKRATIKE
7. PARTIA BASHKIMI DEMOKRISTIAN SHQIPTAR
8. PARTIA ALEANCA DEMOKRISTIANE
9. PARTIA SOCIALDEMKRATE
10. ALEANCA DEMOKRATIKE
11. FRYMA E RE DEMOKRATIKE
12. PARTIA DEMOKRACIA SOCIALE
13. PARTIA DREJTËSI, INTEGRIM DHE UNITET
14. ALEANCA ARBNORE KOMBËTARE
15. MINORITETI ETNIK GREK PËR TË ARDHMEN
16. PARTIA KOMUNISTE E SHQIPËRISË
17. ALEANCA POPULLORE PËR DREJTËSI
18. LISTA E BARABARTË

**PËR KËTO ARSYE:**

Mbështetur në nenin 23, pika 1 germa a, nenin 97, pika 1, nenin 98, pika 3 dhe 5 të Ligjit nr. 10019, datë 29.12.2008 “Kodi Zgjedhor i Republikës së Shqipërisë”, i ndryshuar, udhëzimi i KQZ-së nr. 3, datë 04.03.2015. “Për procedurën e hedhjes së shortit për renditjen e subjekteve zgjedhore ne fletën e votimit.

**V E N D O S I:**

1. Të miratojë përmbajtjen e fletës së votimit për kandidatët për deputet, për zgjedhjet për

Kuvendin të datës 25 Qershor 2017, sipas materialit bashkëlidhur këtij vendimi.

1. Shfuqizimin e vendimit Nr.298 datë 13.05.2017 Për miratimin e përmbajtjes së fletës së votimit për zgjedhje për Kuvendin të datës 18 Qershor 2017.
2. Ky vendim hyn në fuqi menjëherë.
3. Kundёr këtij vendimi mund tё bёhet ankim nё Kolegjin Zgjedhor, pranё Gjykatës sё Apelit Tiranё, brenda 5 (pesë) ditёve nga shpallja e kёtij vendimi.

**Klement ZGURI - Kryetar**

**Hysen OSMANAJ- Zv/kryetar**

**Bledar SKËNDERI- Anëtar**

**Denar BIBA - Anëtare**

**Edlira JORGAQI - Anëtar**

**Gëzim VELESHNJA - Anëtar**

**Vera SHTJEFNI- Anëtare**